Diari Oficial de la Generalitat Valenciana


Sumari del DOGV 286, del 12-09-1985 (1985/804959)

RESOLUCIÓ de 24 de juny de 1985, del Consell d'Agricultura, Pesca i Alimentació, per la qual s'anuncia la convocatòria de 4 beques a desenvolupar en l'Institut Valencià d'Investigacions Agràries.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   286

Data del DOGV
:   12-09-1985

Secció del DOGV
:   ALTRES DISPOSICIONS

Número del document
:   1985/804959


Data del document
:   24-06-1985

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Resolució de 24 de juny de 1985, del conseller d'Agricultura, Pesca i Alimentació, per la qual s'anuncia la convocatòria de 4 beques a desenvolupar en l'Institut Valencià d'Investigacions Agràries.  
Aquesta Conselleria d'agricultura, Pesca i Alimentació, en virtut de les atribucions que té conferides per l'Ordenament jurídic vigent, vista la normativa sobre beques per a l'Institut Valencià d'Investigacions Agràries establerta per Ordre de 22 de març de 1985 (DOGV 29 d'abril) i vistes les necessitats d'aquest Centre, ha resolt de fer pública la present convocatòria per tal de cobrir una beca post-doctoral, 2 beques d'especialització i una beca per a doctorat, d'acord amb les característiques següents:  
-Una beca post-doctoral a desplegar dins del projecte núm. 4113, finançat per la Comissió Assessora d'Investigació Científica i Tècnica sobre el tema «La biomassa com a font productora d'alcohol. Caracterització i avaluació de les disponibilitats de subproductes de l'agroindústria i descripció de les característiques».  
-Una beca d'especialització de titulat de Grau Mitjà a desplegar dins del projecte d'Investigació Científica i Tècnica sobre el tema «Efectes de factors abiòtics (temperatura i humitat) sobre el potencial reproductor de Cryptolaemus Montrouziieri-Muls. Estudi de possible hivernació, com a base per a la posterior aplicació en un programa de lluita integrada».  
-Una beca d'especialització de Titulat de Grau Mitjà a desplegar dins del projecte núm. 4097, finançat per la Comissió Assessora d'Investigació Científica i Tècnica sobre el tema «Eficàcia energètica en les labors de sòl en el conreu de cítrics».  
-Una beca per a doctorat a desplegar dins del projecte núm. 8509, finançat pel Conveni existent entre la Conselleria d'Agricultura, Pesca i Alimentació i l'Empresa Hidroelèctrica Espanyola S.A., sobre el tema «Utilització per a usos agrícoles d'aigua calenta (aigua de mar) procedent de la refrigeració dels condensadors de la Central Tèrmica de Castelló».  
La beca serà concedida per al període que va de l'1 d'octubre al 31 de desembre de 1985, i podrà ser renovada en cas que els Projectes d'Investigació a què són adscrites tinguen finançament Per aquest concepte, al llarg de l'any 1986.  
Les sol·licituds, indicant el tipus i el tema de la beca a què concorren, adjuntant currículum vitae, expedient acadèmic i totes les dades d'Especialització que hom puga aportar documentalment, seran presentades en el Registre General d'Entrada de la Conselleria d'agricultura, Pesca i Alimentació, o en l'Institut Valencià d'Investigació Agrària, en un termini improrrogable de 10 dies hàbils comptats a partir de l'endemà de la publicació al Diario Oficial de la Generalitat Valenciana.  
Les bases d'aquesta convocatòria estan disponibles als taulers d'anuncis de la Conselleria d'agricultura, Pesca i Alimentació i en l'Institut Valencià d'Investigació Agrària.  
València, 26 de juny de 1985.  
El Conseller d'agricultura, Pesca i Alimentació,  
LLUIS FONT DE MORA I MONTESINOS